Ҡайтманы ул больницанан һуң үҙенең йортона, ҡыҙҙары саҡырһалар ҙа, уларға ла йәшәргә барманы. Күрше ауылда әсәһенән ҡалған бәләкәй өйҙә төпләнде. Рәхмәт балаларына, йортто рәткә килтерҙеләр, хатта газ менән һыуын да үткәреп ҡуйҙылар. Ауыл кешеләре уны сәйерһенеп ҡаршы алһалар ҙа, хәҙер инде үҙ кеше булып китте. Кемдең балаһы тыуа, кемдер үлә, кемдер ата-әсәһе хөрмәтенә аят уҡыта - барыһы ла Хәлиҙәгә мөрәжәғәт итә. Шуныһы ҡыуаныслы, иман юлына баҫыусылар ауылда арта. Тик Хисаметдине генә шайтан ҡотҡоһынан ҡотола алмай, һаман эсеүен дауам итә...